"રિયો પેરાઓલમ્પિકમાં આપણા દિવ્યાંગ ખેલાડીઓનું પ્રદર્શન ખરેખર વખાણવા લાયક હતું, ગત મહિને ભારતની બ્લાઇન્ડ ટીમે પાકિસ્તાનને હરાવીને વિશ્વકપ પોતાના નામે કર્યો, તેમને હું અભિનંદન પાઠવું છું. દેશને તેમની પર ગર્વ છે, દિવ્યાંગોમાં ખૂબ સામર્થ્ય રહેલું છે. થોડા વખત પહેલાં જ મહિલા ખેલાડીઓએ રગ્બી જીતી, તેમને પણ હું અભિનંદન પાઠવું છું. બેટી બચાઓ, બેટી પઢાઓ અભિયાન નવી ઊંચાઇએ પહોંચ્યું છે, 8 માર્ચના રોજ જ્યારે આપણે મહિલા દિવસ ઉજવીશું ત્યારે આપણે યાદ રાખવાનું રહેશે કે મહિલા શક્તિ છે, તે કોઇનાથી ઓછી નથી, હું મહિલાઓને પ્રણામ કરું છું."